বিটিচি এলেকাত থকা মানস ৰাষ্ট্রীয় উদ্যানৰ দাঁতিত বাস কৰা ১৯ গৰাকী গাঁৱবাসীয়ে সোণালী বান্দৰৰ সংৰক্ষণৰ ক্ষেত্ৰত আন্তৰিক সমৰ্থন আগবঢ়াইছে। এই এলেকাটোক সোণালী বান্দৰ সংৰক্ষিত আৱাসক্ষেত্ৰ হিচাপে গঢ়ি তোলা হ'ব।
এই প্ৰকল্পটোৰ ধাৰণাটোৰ জন্ম দিছিল নিউ হ'ৰাইজন নামৰ এটা সংস্থাই। সংস্থাটোলা প্ৰয়োজনীয় পথ প্ৰদৰ্শন কৰিছে বিচিচিৰ চিৰাং বন সংমণ্ডলে আৰু ইয়াত সমৰ্থন দিছে ভাৰতীয় বন্যপ্ৰাণী ন্যাস (WTI) আৰু ইয়াৰ আন্তৰ্জাতিক সহযোগী বন্যপ্ৰাণী কল্যাণ নিধিয়ে (IFAW )।
আজি ২৯ তাৰিখে ইয়াৰ প্ৰথমটো সীমা স্তম্ভ ঠিয় কৰোৱা হৈছে আৰু সীমা দিয়া প্ৰক্ৰিয়া আৰম্ভ কৰা হৈছে।
বিটিচিৰ অন্তৰ্গত চিৰাং জিলাৰ দঁতিকাষৰীয়া শালবাৰী গাঁৱত এই অনুষ্ঠানৰ আয়োজন কৰা হয়। বিটিচিৰ পৰিৱেশ আৰু বন বিভাগৰ বিষয়া কৰ্মচাৰীসকল, গাঁও পৰ্যায়ৰ কমিটীৰ বিষয়ববীয়াসকল, মহিলা সংগঠনৰ প্ৰতিনিধিসকল, স্থানীয় বেচৰকাৰী সংস্থাসমূহৰ সদস্যসকল, ভাৰতীয় বন্যপ্ৰাণী ন্যাস আৰু ইয়াৰ আন্তৰ্জাতিক সহযোগী বন্যপ্ৰাণী কল্যাণ নিধিৰ প্ৰতিনিধিসকলে ইয়াত অংশগ্ৰহণ কৰে।।
ইয়াত গোট খোৱা সকলে এই এলেকাটো সোণালী বান্দৰ সংৰক্ষণ আৰু ৰক্ষণাৱেক্ষণৰ শপত লয়। উল্লেখ্য যে সোণালী বান্দৰ বিশ্বৰ একমাত্ৰ এই অঞ্চলতেই পোৱা যায় আৰু প্ৰাণীবিধ বিটিচি চৰকাৰৰ শুভংকৰ।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
